wickkiey/tamil-wikipedia-chunked huggingface dataset:
# எஸ். என். பார்வதி

## திரைப்படவியல்

### 1980 கள்

| 1980 | எமனுக்கு எமன் |  |
| --- | --- | --- |
| 1980 | குமரி பெண்ணின் உள்ளத்திலே |  |
| 1980 | பொன்னகரம் |  |
| 1981 | நண்டு | உமாவின் தாய் |
| 1981 | ஒருத்தி மட்டும் கரைனிலே |  |
| 1981 | காதோடுதான் நான் பேசுவேன் |  |
| 1981 | கிளிஞ்சல்கள் |  |
| 1981 | பலைவனச்சோலை |  |
| 1981 | சுமை |  |
| 1981 | மீண்டும் கோகிலா |  |
| 1982 | பரிட்சைக்கு நேரமாச்சு |  |
| 1982 | அகாய கங்கை |  |
| 1982 | ராணித்தேனீ |  |
| 1982 | சகலகலா வல்லவன் |  |
| 1982 | அந்த ராத்திரிக்கு சாட்சி இல்லை |  |
| 1982 | கல்யாணக் காலம் |  |
| 1982 | ரூபி மை டார்லிங் | மலையாள படம் |
| 1983 | வீட்டுல ராமன் வெளியில கிருஷ்ணன் |  |
| 1983 | இளமை காலங்கள் |  |
| 1986 | மேல்மருவத்தூர் அற்புதங்கள் |  |
| 1986 | கோடை மழை |  |
| 1986 | நான் அடிமை இல்லை | பணிப்பெண் |
| 1987 | கிருஷ்ணன் வந்தான் |  |
| 1987 | எங்க ஊரு பட்டுக்காரன் | சென்பகம் |
| 1987 | ஊர்க்காவலன் |  |
| 1988 | செண்பகமே செண்பகமே |  |
| 1988 | அண்ணாநகர் முதல் தெரு |  |
| 1988 | சத்யா | ராதாவின் மாமியார் |
| 1988 | சகாதேவன் மகாதேவன் |  |
| 1989 | உத்தம புருஷன் |  |
# எஸ். என். பார்வதி

## திரைப்படவியல்

### 1990 கள்

| 1990 | பாலைவன பறவைகள் |  |
| --- | --- | --- |
| 1990 | அதிசயப் பிறவி | காளையனின் தாய் |
| 1990 | கிழக்கு வாசல் |  |
| 1990 | நீங்களும் ஹீரோதான் |  |
| 1990 | 13-ம் நம்பர் வீடு | பார்வதி |
| 1991 | கும்பக்கரை தங்கய்யா |  |
| 1992 | நாடோடிப் பாட்டுக்காரன் |  |
| 1992 | அண்ணாமலை |  |
| 1993 | சின்ன மாப்ளே |  |
| 1993 | மாமியார் வீடு |  |
| 1993 | வேடன் |  |
| 1994 | மனசு ரெண்டும் புதுசு |  |
| 1997 | தெம்மாங்கு பாட்டுக்காரன் |  |
| 1997 | விவசாயி மகன் |  |
# எஸ். என். பார்வதி

## திரைப்படவியல்

### 2000 கள்

| 2001 | டும் டும் டும் |  |  |
| --- | --- | --- | --- |
| 2001 | ஸ்ரீ ராஜ ராஜேஸ்வரி | ராஜேஸ்வரியின் பாட்டி |  |
| 2002 | பம்மல் கே. சம்மந்தம் |  |  |
| 2006 | குருச்சேத்திரம் |  |  |
| 2007 | வீரசாமி | வீரசாமியின் தாய் | } |
# 2013 சப்ராமரி வன தொடருந்து விபத்து

மேற்கு வங்காளத்தின் ஜல்பைகுரி மாவட்டம், சப்ராமரி வனவிலங்கு சரணாலயத்தின் கிழக்குப் பகுதியில் **2013 சப்ரமரி வன தொடருந்து விபத்து** நவம்பர் 13 அன்று நிகழ்ந்தது.  
இந்த விபத்தில் 17 இந்திய யானைகள் கொல்லப்பட்டன அல்லது காயமடைந்தன. இது சமீபத்திய வரலாற்றில் மிக மோசமானதாக விவரிக்கப்பட்டுள்ளது.
# 2013 சப்ராமரி வன தொடருந்து விபத்து

## பின்னணி

இந்தியா முழுவதிலும் உள்ள காட்டு யானைகளின் எண்ணிக்கை சுமார் 26,000 என்று கருதப்படுகிறது. 2013ஆம் ஆண்டில், சப்ரமாரி பாதையில் குறிப்பாக நவம்பர் 13 விபத்தில் 17 யானைகள் கொல்லப்பட்டன.
# 2013 சப்ராமரி வன தொடருந்து விபத்து

## விபத்து

2013ஆம் ஆண்டு நவம்பர் 13 அன்று மாலை 05.40 மணியளவில் அசாமை நோக்கி பயணிகள் தொடருந்து ஒன்று சப்ராமரி வனத்தின் வழியாகச் சென்றுகொண்டிருந்தது. 19709 எனும் எண் கொண்ட இந்த தொடருந்து ஜெய்ப்பூர்-காமக்யா கவி குரு விரைவு வண்டியாகும். இது சுமார் மணிக்கு 80 கிலோ மீட்டர் வேகத்தில் ஜல்டாக்கா ஆற்றுப் பாலத்தினை நெருங்கிய போது சுமார் 40 முதல் 50 யானைகள் அடங்கிய மந்தையின் மீது மோதியது. இதில் சம்பவ இடத்தில் 5 பெரிய யானைகளும் இரண்டு குட்டிகளும் கொல்லப்பட்டன. 10க்கும் மேற்பட்ட யானைகள் காயமுற்றன.  
இந்த விபத்தில் தப்பி ஒட்டிய யானைகள் சிறிது நேரம் கழித்து விபத்து நடந்த இடத்திற்குத் திரும்பி வந்தன. பின்னர் இந்த யானைகளை அதிகாரிகள் விரட்டியடித்தனர்.
# 2013 சப்ராமரி வன தொடருந்து விபத்து

## பின்விளைவு

கூடுதல் மண்டல தொடருந்து மேலாளர் பி.லக்ரா கூறுகையில், “விபத்து குறித்து நாங்கள் கேள்விப்பட்ட உடனே அனைத்து நடவடிக்கைகளையும் மேற்கொண்டோம். தேவையான அனைத்து நடவடிக்கைகளும் எடுக்கப்பட்டன. சிறப்பு நிவாரண தொடருந்து அனுப்பப்பட்டது. அசாம் செல்லும் அனைத்து தொடருந்துகளும் மாற்றுப் பாதை வழியாக அனுப்பப்பட்டன." எதிர்காலத்தில் இதுபோன்று விபத்துகள் நிகழாமல் தடுப்பது குறித்து விவாதிக்கக் கூட்டம் ஒன்று நவம்பர் 14 அன்று வன மற்றும் ரயில்வே அதிகாரிகளிடையே நடைபெற்றது.  
*தி நியூயார்க் டைம்ஸ்* நடத்திய ஜல்பைகுரி பகுதி வன அதிகாரி பித்யுத் சர்க்காரின் தொலைப்பேசி நேர்காணலின் படி, "ஒரு பெண் யானையின் கால் தொடருந்து மோதியதால் முறிந்து நிற்க முடியாமல், இருப்புப்பாதையின் கீழே உள்ள பள்ளத்தாக்கில் விழுந்தது. இப்பகுதியினை தூக்குகள் அல்லது சரக்குந்து போன்றவற்றால் அணுக இயலாத பகுதியாகும். எனவே கால்நடை மருத்துவர்கள் இப்பகுதிக்குச் சென்று சிகிச்சையினைத் தொடர்ந்தனர். இப்பகுதியில் சிறப்பு முகாம் ஒன்று அமைக்கப்பட்டது".  
காயமடைந்த சில யானைகள் ஆபத்தான நிலையிலிருந்தன.
# 2013 சப்ராமரி வன தொடருந்து விபத்து

## பின்விளைவு

### ஜல்பைகுரி எதிர்ப்பு

வனவிலங்கு சரணாலயம் வழியாகச் செல்லும் தொடருந்துகளுக்கு வேகக் கட்டுப்பாட்டைக் கோரும் போராட்டம் நவம்பர் 14 ஆம் தேதி ஜல்பைகுரியில் நடந்தது. மேற்கு வங்கத்தின் வனத்துறை மந்திரி ஹிட்டன் பர்மனின் தொடர்பில்லாத அறிக்கையில், இதேபோன்ற விளைவுக்கான உத்தியோக பூர்வ கோரிக்கைகள் கடந்த காலங்களில் ரயில்வே அதிகாரிகளால் புறக்கணிக்கப்பட்டன.
# 2013 சப்ராமரி வன தொடருந்து விபத்து

## பின்விளைவு

### விளைவுகள்

இந்த விபத்து 168 கிலோ மீட்டர் நீளமும் புக்சா புலிகள் காப்பகம் வழியாக புது ஜல்பைகுரி செல்லும் அலிப்பூர்துவார் சாலையில் வனவிலங்கு பாதுகாப்பு தொடர்பான பேச்சு வார்த்தைக்கு முன்னெடுப்பு செய்தது.
# 2013 சப்ராமரி வன தொடருந்து விபத்து

## விசாரணை

விபத்துக்கான காரணங்கள் குறித்து விசாரணையைத் அதிகாரிகள் மேற்கொண்டனர். விபத்திற்கான காரணமாக வேகம் இருக்கலாம் எனச் சந்தேகிக்கப்படுகிறது.
# 2013 சப்ராமரி வன தொடருந்து விபத்து

## எதிர்வினை

இந்த விபத்து "யானை நடைபாதையாக ஒதுக்கப்பட்ட பகுதிக்கு வெளியே நடந்தது" என்றும், "வனவிலங்குகளைப் பாதுகாப்பது மாநில அரசின் பொறுப்பாகும் [ஏனெனில்] தொடருந்து நிர்வாக அதிகாரிகளால் முடியாது" என்று இந்திய இரயில்வே அமைச்சர் ஆதிர் ரஞ்சன் செளவுத்ரி தெரிவித்தார்.
# எலிசபெத் வில்லிங் பவல்

**எலிசபெத் வில்லிங் பவல்** (பிப்ரவரி 21, 1743 - ஜனவரி 17, 1830) அமெரிக்க முக்கியஸ்தர் மற்றும் 18-ஆம் நூற்றாண்டின் இறுதியிலும் 19-அம நூற்றாண்டின் தொடக்கத்திலும் பிலடெல்பியா உயர் வகுப்பை சேர்ந்த பிரபலர் ஆவார். பிலடெல்பியாவின் மேயர்களின் மகள் மற்றும் மனைவியான இவர், அமெரிக்க அரசியல் விருந்தோம்பலின் முக்கிய அங்கமான பல கூட்டங்களை அமைத்தார். 1774-ஆம் ஆண்டின் முதல் கண்ட காங்கிரஸ் சமயத்தில் அதில் பங்கேற்க வந்தவர்களுக்கும் மற்றும் அவர்களது குடும்பத்திற்கும் தனது வீட்டில் இடம் தந்து, இரவு விருந்துகள் மற்றும் இதர நிகழ்ச்சிகளை அமைத்தும் தந்தார். அமெரிக்க விடுதலை போர்க்கு பின்னர் பிலடெல்பியாவின் முக்கியஸ்தர் ஆனார், மற்றும் முன்னோடி சிந்தனையாளர்கள் மற்றும் அரசியல் புள்ளிகளின் குடியரசு அவையை ஏற்படுத்தினார்.  
அந்த காலத்தின் அரசியல் தலைவர்களுடன் நன்கு பழகினார் பவல். ஜார்ஜ் வாஷிங்டனின் நெருங்கிய நண்பரான இவர், அவரை இரண்டாவது முறை அதிபராக வலியுறுத்தியவர்களில் ஒருவராவார். அரசியல், பெண்களின் பங்கு, மருத்துவம், கல்வி மற்றும் தத்துவம் போன்ற பல தலைப்புகளில் வெகுவாக எழுதி வந்தார்.
பெஞ்சமின் ப்ரான்க்ளினிடம் "நமக்கு எது கிட்டியது, குடியரசா அல்லது மன்னராட்சியா?" என்ற இவரின் கேள்விக்கு "ஒரு குடியரசு... அதனை நீங்கள் காத்து வந்தால்" என்ற ஐக்கிய அமெரிக்காவின் அரசியலமைப்பை பற்றி மிகவும் கோடிட்டப்பட்டுள்ள பதிலையும் பெற்றார். இந்த பேச்சினை அரசியலமைப்பு அவையின் பிரதிநிதி ஜேம்ஸ் மக்ஹென்றி என்பவரால் 18 செப்டம்பர் 1787 அன்று அவரது நாட்குறிப்பில் பதிவு செய்தார். பிராங்க்ளினுடன் பவல் ஆற்றிய பேச்சு காலப்போக்கில் மாறிப்போனது, இருபதாம் நூற்றாண்டுகளில் பவல்க்கு பதிலாக அனாமதேய பெண்மணி அல்லது குடிமகன் என்று மாறிப்போனது. பவல் இல்லத்தில் நடந்த இந்த உரையாடலும், சுதந்திர அரங்கின் படிகள் என மாறியது.
# நயன் கோசு

பண்டிட் **நயன் கோசு** (Pandit Nayan Ghosh)(பிறப்பு: ஏப்ரல் 28, 1956) ஓர் இந்திய கைம்முரசு இணைக் கலைஞரும், சித்தார் நிபுணருமாவார்.
# நயன் கோசு

## நிகழ்த்துக் கலை

இந்திய இசைக் காட்சிகளில் ஒரு முன்னணி இடத்தைப் பிடித்த இவர், 1956 ஆம் ஆண்டில் பிறந்தார். கைம்முரசு மற்றும் பின்னர் சித்தாரில் தனது மறைந்த தந்தை பத்மபூசண் பண்டிட் நிகில் கோசிடமிருந்து ஆழ்ந்த பயிற்சி பெற்றார். பின்னர், உஸ்தாத் அகமது ஜான் திரக்வா மற்றும் பண்டிட் ஞான பிரகாஷ் கோஷ் ஆகியோரின் கீழ் படித்தார். இவர் தனது தந்தை பண்டிட் நிகில் கோஷிடமிருந்து சிதார் மற்றும் குரலிசையிலும் பயிற்சி பெற்றார். பின்னர் பண்டிட் புத்ததேவ் தாசு குப்தாவிடமிருந்து கற்றுக்கொண்டார். அதைத் தொடர்ந்து 1974 முதல் உலகம் முழுவதும், மதிப்புமிக்க இடங்களிலும், பல்கலைக்கழகங்களிலும் விரிவான இசை மற்றும் கற்பித்தல் நடைபெற்றது.  
பண்டிட் ரவி சங்கர், உஸ்தாத் விலாயத் கான், பண்டிட் நிகில் பானர்ஜி, பண்டிட் ஜஸ்ராஜ், பண்டிட் சிவ்குமார் சர்மா, உஸ்தாத் அம்ஜத் அலி கான், உஸ்தாத் ரைஸ் கான், பண்டிட் புத்ததேவ் தாஸ் குப்தா, உஸ்தாத் சலமத் அலிகான், உஸ்தாத் முன்னாவர் போன்ற பலரிடம் இணைந்து பல இசை நிகழ்ச்சிகளை வழங்கியுள்ளார்.  
இவர் தற்போது மும்பையில் உள்ள சங்கீத மகாபாரதியின் இயக்குநராகவும், மும்பை, இந்திய தொழில்நுட்பக் கழகத்தில் (ஐ.ஐ.டி) சிறப்பு விருந்தினர் பேராசிரியராகவும் உள்ளார். இவரது சகோதரர் பண்டிட் துருப கோசு ஒரு சாரங்கி கலைஞராவார். இவரது மகன் இசான் கோசுவும், ஒரு கைம்முரசு நிபுணராவார்.
# நயன் கோசு

## விருதுகள்

இவர் ஏராளமான பட்டங்களையும் விருதுகளையும் பெற்றுள்ளார்; மும்பை சுர் சிங்கர் சம்சாத் வழங்கிய தால் மணி மற்றும் சுர் மணி ஆகியவை இதில் அடங்கும் (1985); அமெரிக்காவின் கலிபோர்னியாவின் துணை நிலை ஆளுநரால் வழங்கப்பட்ட சாதனை விருது; மற்றும் மும்பையின் சுவர சாதனா சமிதி வழங்கிய சுவர சாதனா ரத்னா (2013) போன்றவை. இந்துஸ்தானி கருவி இசையில் பங்களித்ததற்காக இவருக்கு 2014 ஆம் ஆண்டிற்கான சங்கீத நாடக அகாதமி விருது வழங்கப்பட்டது.
# துருப கோசு

**துருப கோசு** (Dhruba Ghosh) (1957 - 2017)) மும்பையைச் சேர்ந்த ஒரு இந்திய பாரம்பரிய இசைக்கலைஞரும் சாரங்கிக் கலைஞருமாவார். துருப கோசு, பிரபல புல்லாங்குழல் கலைஞரும், இசையமைப்பாளருமான பண்டிட் பன்னலால் கோசின் மருமகன் ஆவார்.பாடகர் பண்டிட் தின்கர் கைகினியின் வழிகாட்டுதலிலும் இவர் படித்தார். இவரது சகோதரர் நயன் கோசும் கைம்முரசு இசைக்கலைஞராவார். துருப கோசு **மிகோ: ஜர்னி டு த மௌண்டைன்** என்ற இசைத் தொகுப்பில் பணியாற்றினார். இது கிராமி விருதை வென்றது.
# துருப கோசு

## விருதுகள்

- சங்கீத நாடக அகாதமி விருது. 2013
- *பால் வின்டர் காஸ்ட்*, துருப கோசு உள்ளிட்ட அமெரிக்க இசைக் குழு கிராமி விருதை வென்றது.
# இசான் கோசு

**இஷான் கோசு** (Ishaan Ghosh) கைம்முரசு இணை மற்றும் சித்தார் மேதையான பண்டிட் நயன் கோசின் மகனும் சீடரும் ஆவார். இவர் பாரூகாபாத் கரானாவைச் (பாடும் பாணி) சேர்ந்த கைம்முரசு இணைக் கலைஞராவார். பண்டிட் துருப கோசு இவரது மாமா ஆவார்.  
8 வயதிலிருந்தே, அமெரிக்கா, இங்கிலாந்து, ஐரோப்பா முழுவதும் இசான் தொடர்ந்து பல நாடுகளில் பயணம் செய்து வருகிறார். 2016 ஆம் ஆண்டில், அமெரிக்காவின் அட்லாண்டாவில் உள்ள வாழ்விடத்திற்கான மனிதநேய திட்டத்திற்காக இவர் சிறப்பு விருந்தினராக அழைக்கப்பட்டார். மேலும், அமெரிக்காவின் முன்னாள் குடியரசுத் தலைவர் ஜிம்மி கார்ட்டர் அவர்களால் பாராட்டப்பட்டார்.  
நயன் கோசு - இசை வழிகாட்டி மற்றும் சித்தார் கலைஞர்  
இசான் கோசு - கைம்முரசு இணை  
எஸ்.ஆகாஷ் - புல்லாங்குழல்  
மெக்தாப் அலி நியாசி - சித்தார்  
வான்ராஜ் சாத்திரி - சாரங்கி  
பிரதிக் சிங் - குரல் & கைம்முரசு இணை
# இசான் கோசு

## விருதுகள்

இவருக்கு 'பாபா அலாவுதீன் கான் யுவ புரஸ்கார்' விருது வழங்கப்பட்டது. 2012 ல் மத்தியப் பிரதேசத்தில், 2016 இல் அமெரிக்க முன்னால் அதிபர் ஜிம்மி கார்ட்டர் வழங்கிய 'சாதனை விருதும்', 2019 இல் 'ரைசிங் ஸ்டார் விருதும்' வழங்கப்பட்டது.
# கீச்சேரி ஆறு

**கீச்சேரி ஆறு** (*Kechery River*) அல்லது *கேச்சேரி புழா* என்பது இந்தியாவின் கேரள மாநிலத்தில் மேற்கு நோக்கிப் பாயும் ஆறுகளுள் ஒன்றாகும். இந்த ஆறு திருச்சூர் மாவட்டத்தில் உள்ள மச்சத் மலையில் பிறக்கிறது. இந்த ஆறு சுமார் 51 கிலோமீட்டர் நீளமுடையது. மேற்கு நோக்கிப் பாயும் இந்த ஆறு செட்டுவா ஏரி மூலம் அரபிக் கடலில் கலக்கிறது. இது எனாமக்கலில் உள்ள உப்பங்கடல்களுடன் இணைக்கப்பட்டுள்ளது. இந்த நதியின் ஒரே துணை நதி சூந்தல் தோடு ஆகும். திரிச்சூர் மாவட்டத்தில் தலப்பிள்ளி வட்டத்தில் சுமார் 3560 ஹெக்டேர் பாசன வசதி இந்த ஆற்றின் மூலம் பெறுகிறது.
# சிவக்குமார் சர்மா

பண்டிட் **சிவக்குமார் சர்மா** (*Shivkumar Sharma*, 13 சனவரி 1938 – 10 மே 2022) சம்மு காசுமீர் மாநிலத்தைச் சேர்ந்த ஒரு இந்திய இசையமைப்பாளரும், சந்தூர் இசைக்கலைஞருமாவார். சாந்தூர் ஒரு நாட்டுப்புற இசைக்கருவியாகும்.
# சிவக்குமார் சர்மா

## ஆரம்ப கால வாழ்க்கை

இவர் சம்முவில் உமா தத் சர்மா என்ற பாடகருக்கு பிறந்தார். தோக்ரி இவரது தாய்மொழியாகும். இவருக்கு ஐந்து வயதாக இருந்தபோது இவரது தந்தை இவருக்கு குரலிசையிலும், கைம்முரசு இணையிலும் கற்பிக்கத் தொடங்கினார். சிவக்குமார் தனது பதின்மூன்று வயதில் சந்தூர் கற்கத் தொடங்கினார். 1955 இல் மும்பையில் தனது முதல் பொது நிகழ்ச்சியை வழங்கினார்.
# சிவக்குமார் சர்மா

## தொழில்

சந்தூரை ஒரு பிரபலமான இசைக் கருவியாக மாற்றிய பெருமை இவருக்குண்டு. 1956 இல் சாந்தாராமின் *ஜனக் ஜனக் பாயல் பாஜே* என்ற படத்தில் ஒரு காட்சிக்கு பின்னணி இசையமைத்தார். இவர் தனது முதல் தனி இசைத் தொகுப்பை 1960 இல் பதிவு செய்தார்.  
1967 ஆம் ஆண்டில், இவர் புல்லாங்குழல் கலைஞர் ஹரிபிரசாத் சௌராசியா மற்றும் கிதார் கலைஞர் பிரிஜ் பூசண் கப்ரா ஆகியோருடன் இணைந்து *கால் ஆஃப் தி வேலி* (1967) என்ற ஒரு இசைத் தொகுப்பை தயாரித்தார். இது இந்திய பாரம்பரிய இசையின் மிகப்பெரிய வெற்றிகளில் ஒன்றாக மாறியது. *சில்சிலா* (1980) தொடங்கி ஹரிபிரசாத் சவுராசியாவுடன் இணைந்து பல இந்திப் படங்களுக்கு இசையமைத்துள்ளார். இவர்கள் சிவ்-ஹரி இசை இரட்டையர் என்று அறியப்பட்டனர். *பாசில்* (1985), *சாந்தினி* (1989), *லாம்ஹே* (1991) மற்றும் *டார்* (1993) போன்ற பெரிய இசை வெற்றிகளாக இவர்கள் இசையமைத்த சில திரைப்படங்கள் இருந்தன.
# சிவக்குமார் சர்மா

## தனிப்பட்ட வாழ்க்கை

இவர், மனோரமா என்பவரை மணந்தார் இவர்களுக்கு இரண்டு மகன்கள் உள்ளனர். இவரது மகன், இராகுலும், ஒரு சந்தூர் இசைக்கலைஞராவார். மேலும் இவர்கள் 1996 முதல் ஒன்றாக இணைந்து செயல்பட்டனர். 1999 இல் rediff.com என்ற இணையதளத்திற்கு அளித்த பேட்டியில், சிவக்குமார், "கடவுளின் பரிசு" இருப்பதாக நினைத்ததால், தனது மகன் இராகுலை தனது சீடனாகத் தேர்ந்தெடுத்ததாகக் கூறினார்.
# சிவக்குமார் சர்மா

## விருதுகள்

, சங்கீத நாடக அகாதமி விருதுகள் -2011 விழாவில் பண்டிட் சிவக்குமார் சர்மாவுக்கு பிரணாப் முகர்ஜி விருதினை வழங்குகிறார்]]
சிவக்குமார் 1985இல் அமெரிக்காவின் பால்ட்டிமோர் நகரத்தின் கௌரவ குடியுரிமை உட்பட பல தேசிய மற்றும் சர்வதேச விருதுகளை பெற்றுள்ளார். 1986 ஆம் ஆண்டில் சங்கீத நாடக அகாதமி விருது, 1991 ல் பத்மசிறீ, 2001இல் பத்ம விபூசண் ஆகிய விருதுகளையும் பெற்றுள்ளார்.
# இந்தியாவில் கோவிட்-19 தடுப்பு மருந்து

**இந்தியாவில் கோவிட்-19 தடுப்பு மருந்து** *(Covid-19 vaccination in India)* போடும் செயல் திட்டம் 2021 ஆம் ஆண்டு சனவரி மாதம் 16 ஆம் நாள் முதல் தொடங்கப்பட்டது. கோவிட்-19 நோய்க்குக் காரணமான சார்சு-கோவ்-2 என்ற தீநுண்மிக்கு எதிராக செயல்படும் மருந்தை பகுதி பகுதியாக இந்திய மக்களுக்கு செலுத்துவது இத்திட்டத்தின் நோக்கமாகும்.  
முதற்கட்டமாக நாடு முழுவதுமுள்ள சுகாதார மற்றும் முன்னணி தொழிலாளர்களுக்கு தட்டுப்பூசியை செலுத்துவதற்கு இத்திட்டம் முன்னுரிமை அளிக்கிறது. பின்னர் நாட்டில் 50 வயதுக்கு மேற்பட்ட முதியவர்களுக்கு அல்லது சில குறிப்பிட்ட மருத்துவ நிலைகளால் பாதிக்கப்பட்டவர்களுக்கு கோவிட்-19 தடுப்பூசியை செலுத்துவதற்கு இத்திட்டம் வழிவகுக்கிறது.
# இந்தியாவில் கோவிட்-19 தடுப்பு மருந்து

## அனுமதிக்கப்பட்டுள்ள மருந்துகள்

### கோவிசீல்டு

இங்கிலாந்து நாட்டைத் தலைமையிடமாக்க் கொண்டு இயங்கும் ஆசுட்ராசெனிக்கா நிறுவனத்தின் கோவிட்-19 தடுப்பூசியான ஏஇசட்டி1222 என்ற தடுப்பூசியை (சந்தைப்பெயர்: கோவிசீல்டு) அவசர அல்லது நிபந்தனைக்குட்பட்ட மருந்தாகப் பயன்படுத்த 2021 ஆம் ஆண்டு சனவரி 1 அன்று இந்திய மருந்துக் கட்டுப்பாட்டு தலைமை அதிகாரி ஒப்புதல் அளித்தார். ஆக்சுபோர்டு பல்கலைக்கழகம் இத்தடுப்பு ஊசியைக் கண்டுபிடித்தது. வைரசு ஏந்துயிரி தொழில் நுட்பத்தைப் பயன்படுத்தி டி என் ஏ மரபுப்பண்பு கடத்தும் தடுப்பூசி வகையாக வாசிடெக் நிறுவனம் கோவிசீல்டை தயாரிக்கிறது. சிம்பான்சி வகை குரங்களுக்கு கோவிசீல்டை செலுத்தியபோது அவற்றின் உடல்நிலை குளிர்ச்சி நிலையை சந்தித்தன என்பது மட்டுமே பக்கவிளைவாக உணரப்பட்டது. சாதாரண குளிரூட்டி வெப்பநிலைகளில் கோவிசீல்டு தடுப்பு மருந்தை கொண்டு செல்லவும், பராமரிக்கவும், சேமிக்கவும் முடியும். ஆறு மாதங்கள் வரை இதை சேமித்து வைத்திருந்து பயன்படுத்தவும் முடியும்.
# இந்தியாவில் கோவிட்-19 தடுப்பு மருந்து

## அனுமதிக்கப்பட்டுள்ள மருந்துகள்

### கோவாக்சின்

2021 ஆம் ஆண்டு பாரத் பயோடெக் நிறுவனம் இந்திய மருத்துவ ஆராய்ச்சி கழகத்தின் தேசிய தீநுண்மியியல் ஆய்வு நிறுவனத்துடன் இணைந்து உருவாக்கிய முதல் உள்நாட்டு தடுப்பூசி பிபிவி 152 (சந்தைப் பெயர்: கோவாக்சின்) என்ற தடுப்பூசியும் அவசர அல்லது நிபந்தனைக்குட்பட்ட மருந்தாகப் பயன்படுத்த 2021 ஆம் ஆண்டு சனவரி மாதம் 2 அன்று இந்திய மருந்துக் கட்டுப்பாட்டு தலைமை அதிகாரி ஒப்புதல் அளித்தார். இருப்பினும் தடுப்பூசி மூன்றாம் கட்ட சோதனைகளை முடிக்காத காரணத்தால் ஒப்புதலில் சில சிக்கல்கள் உள்ளன.
# இந்தியாவில் கோவிட்-19 தடுப்பு மருந்து

## செயல்திட்டம்

இந்தியாவில் கோவிட்-19 தேசிய தடுப்பூசி இயக்கம் 2021 ஆம் ஆண்டு சனவரி மாதம் 16 அன்று 3,006 தடுப்பூசி மையங்களில் தொடங்கியது.
ஒவ்வொரு தடுப்பூசி மையத்திலும் கோவிசீல்டு அல்லது கோவாக்சின் தடுப்பூசிகளில் ஒன்று செலுத்தப்படுகிறது. சில மாநிலங்களில் கோவிசீல்டு தடுப்பூசி மட்டுமே வழங்கப்படுகிறது. கோவாக்சின் மூன்றாம் கட்ட பரிசோதனைகள் சிலவற்றை முடிக்காத காரணத்தினால் ஒப்புகை படிவத்தில் கையொப்பம் பெற்றுக் கொண்ட பின்னரே மக்களுக்குச் செலுத்தப்படுகிறது.
முதல் நாளான சனவரி 16 அன்று மட்டும் 1,65,714 நபர்களுக்கு தடுப்பூசி போடப்பட்டது. தடுப்பூசி போடப்பட்ட நபர்கள் எந்தவிதமான பக்க விளைவுகளையும் சந்திக்கவில்லை என்றும் கூறப்பட்டுள்ளது.
# கெவாடியா

**எக்தா நகர் அல்லது கெவாடியா** (**Kevadia**), இந்தியாவின் குஜராத் மாநிலத்தின் நர்மதா மாவட்டத்தில் உள்ள ராஜ்பிப்லா வருவாய் வட்டத்தில் அமைந்துள்ள சிற்றூர் ஆகும். இவ்வூரில் சர்தார் வல்லபாய் பட்டேல் நினைவாக நிறுவப்பட்ட ஒற்றுமைக்கான சிலை அமைந்துள்ளது. இவ்வூரில் சுற்றுலாப் பயணிகள் தங்குவதற்கு 250 கூடாரங்கள் அமைக்கப்பட்டுள்ளது. இவ்வூரில் உள்ள கேவாடியா தொடருந்து நிலையம் இந்தியாவின் மும்பை, புது தில்லி, வாரணாசி, ரேவா, சென்னை, அகமதாபாத் மற்றும் வடோதரா (பிரதாப்நகர்) நகரங்களுடன் இணைக்கிறது.
# கெவாடியா

## அருகில் உள்ள நகரங்கள்

- ராஜ்பிப்லா - 25 கி.மீ.
- பரூச் - 91 கி.மீ.
- வடோதரா - 85 கி.மீ.
- அகமதாபாத் - 193 கி.மீ.
# கெவாடியா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி 1585 வீடுகள் கொண்ட கேவாடிய நகரத்தின் மொத்த மக்கள்தொகை 6,788 ஆகும். அதில் ஆண்கள் 3564 மற்றும் பெண்கள் 3224 ஆகவுள்ளனர். ஆறு வயதிற்குட்பட்ட குழந்தைகள் 645 ஆகவுள்ளனர். பாலின விகிதம் 1000 ஆண்களுக்கு, 905 பெண்கள் வீதம் உள்ளனர். சராசரி எழுத்தறிவு 89.81% ஆகவுள்ளது. மக்கள் தொகையில் இந்துக்கள் 95.95%, இசுலாமியர் 3.54%, கிறித்தவர் 0.22%, சமணர் 0.22% மற்றும் பிற சமயத்தவர் 0.07% ஆக உள்ளனர்.
# கெவாடியா

## சுற்றுலா தலங்கள்

- ஒற்றுமைக்கான சிலை
- சர்தார் சரோவர் அணை
- சூல்பனேஸ்வர் காட்டுயிர் காப்பகம்
- நீனை அருவி
# கெவாடியா

## இதனையும் காண்க

- கெவாடியா தொடருந்து நிலையம்
# இராகுல் சர்மா (இசைக் கலைஞர்)

**இராகுல் சர்மா** (Rahul Sharma) (பிறப்பு: செப்டம்பர் 25, 1972) ஒரு இசை இயக்குநரும்,இந்துஸ்தானி இசைக் கருவியான சந்தூர் கலைஞருமாவார். சந்தூர் ஒரு நாட்டுப்புற இசைக்கருவியாகும்.
# இராகுல் சர்மா (இசைக் கலைஞர்)

## ஆரம்ப கால வாழ்க்கை

ஜம்மு-காஷ்மீரில் ஒரு பாரம்பரியக் குடும்பத்திலிருந்து வந்த சந்தூர் இசைக்கலைஞர் பண்டிட் சிவக்குமார் சர்மாவிற்கும் அவரது மனைவி மனோரமா என்பாருக்கும் தோக்ரி மொழி பேசும் குடும்பத்தில் மும்பையில் இராகுல் சர்மா பிறந்தார். இவரது தாத்தா, உமா தத் சர்மாவும், ஒரு சந்தூர் கலைஞராவார். 2009 இல் தனது காதலியான பார்கா சர்மாவை மணந்தார். இவர்களுக்கு அபினவ் என்ற மகன் 17 சூன் 2014 அன்று பிறந்தார்.
# இராகுல் சர்மா (இசைக் கலைஞர்)

## தொழில்

இராகுல் சிறு வயதிலேயே ஆர்மோனியம் இசைக்கத் தொடங்கினார். 13 வயதில் சந்தூரைக் கற்றுக் கொண்ட இவர், 17 வயதாகும் வரை இசையைத் தொழிலாகத் தொடருவதில் குழப்பத்திலேயே இருந்தார். மும்பையின் மிதிபாய் கல்லூரியில் பொருளாதாரம் படித்த பிறகு, இவர் தனது தந்தையுடன் நிகழ்ச்சிகளில் பங்கேற்கத் தொடங்கினார். 1996 இல், தனது 24 வயதில் இசை நிகழ்ச்சிகளில் அவருடன் செல்லத் தொடங்கினார்.  
22 வயதில், இசை, கலை மற்றும் நடன உலகம், தர்பார் இசைத் திருவிழாவில் நிகழ்த்த *பீட்டர் கேப்ரியல்* என்பவர் ஒப்பந்தமிட்டார்.  
தனது தந்தை சிவக்குமார் சர்மாவிடம் கற்றுக்கொண்ட இவர், *நமஸ்தே இந்தியா* உள்ளிட்ட பல்வேறு நிகழ்ச்சிகளுடன் சந்தூரை உலக இசையில் கொண்டு சென்றுள்ளார்.  
இவரும் அமெரிக்க சாக்சபோன் கலைஞர் *கென்னி ஜி* என்பவரும் இணைந்து தயாரித்த இசைத்தொகுப்பு *பில்போர்டு* உலக தரவரிசையில் # 2 இடத்தையும், போர்டு ஜாஸ் தரவரிசையில் # 4 இடத்தையும் பிடித்தது.  
*எரிக் மிக்வெட்* என்பவரால் நிறுவப்பட்ட கிராமி விருது வென்ற *எலக்ட்ரானிக்கா* என்ற குழுவுடன் இணைந்து *டீப் ஃபாரஸ்ட்* என்ற இசைத் தொகுப்பை வெளியிட்டார். இது இந்திய நாட்டுப்புறக் கருவியான சந்தூரை *எலக்ட்ரானிக்கா*வுடன் இணைத்தது.  
இவர், தனது இசைத் தொகுப்பான *தி ரெபெல்* மூலம் சந்தூரை ராக் இசைக்கு அழைத்துச் சென்று சோதனை செய்துள்ளார்.  
இவருக்கு 2011இல் சங்கீத நாடக அகாதமி விருது வழங்கப்பட்டுள்ளது.  
ஜாகிர் உசேன், ஜான் மெக்லாலின், மிக்கி ஹார்ட், ஜார்ஜ் ஹாரிசன், யோ யோ மா, ஜோ ஹென்டர்சன், வான் மோரிசன், ஏர்டோ மோரிரா, ஃபரோவா சாண்டர்ஸ், மற்றும் கோடோ டிரம்மர்கள் போன்ற இசைக்கலைஞர்களுடன் இவர் இணைந்து நிகழ்சிகளை நிகழ்த்தியுள்ளார்.  
கேம்பிரிச்சு இளவரசர் *வில்லியம்* மற்றும் *கேட் மிடில்டனின்* *டியூக்* மற்றும் *டச்சஸ்* ஆகியோரின் வருகையின் போது, இவரும், இவரது மனைவியும் பீட்டில்ஸ் இசைக்குழுவின் "நோர்வே வூட் ", "ஓ ஸ்வீட் லார்ட்" மற்றும் " லெட் இட் பீ " உள்ளிட்ட பல்வேறு பாடல்களை பாடியுள்ளனர்.  
2019 ஆம் ஆண்டில், இவரும் அவரது தந்தையும் யோகேசு சாம்சியுடன் பார்பிகன் மையத்தில் நிகழ்ச்சி நடத்தினர்.
# கெவாடியா தொடருந்து நிலையம்

**கெவாடியா தொடருந்து நிலையம்** (*Kevadia railway station*) (நிலைய குறியீடு: **KDCY**) இந்தியாவின் குஜராத் மாநிலத்தின் நர்மதா மாவட்டத்தில் உள்ள கெவாடியா எனும் சிற்றூரில் அமைந்துள்ள சிறிய தொடருந்து நிலையம் ஆகும். இது கெவாடியாவிலிருந்து 7 கிலோ மீட்டர் தொலைவில் உள்ளது. 3 நடைமேடைகளுடன் அமைந்த இந்த தொடருந்து நிலையம், கெவாடியாவில் உள்ள சர்தார் வல்லபாய் பட்டேல் நினைவாக அமைக்கப்பட்ட ஒற்றுமைக்கான சிலையை சுற்றுலாப் பயணிகள் கண்டு களிக்க வேண்டி, 17 சனவரி 2021 அன்று சுற்றுலாப் பயணிகளின் சேவைகளுக்கு திறக்கப்பட்டது. இத்தொடருந்து நிலையம் இந்தியாவின் மும்பை, புது தில்லி, சென்னை, அகமதாபாத், வாரணாசி, வடோதரா, ரேவா ஆகிய நகரங்களை இணைக்கிறது.
# கெவாடியா தொடருந்து நிலையம்

## தொடருந்துகள்

- 12927/12928 கெவாடியா - மும்பை - தாதர் அதிவிரைவு வண்டி
- 20903/20904 கெவாடியா - வாரணாசி மகாமானா விரைவு வண்டி
- 20905/20906 கெவாடியா - ரேவா விரைவு வண்டி
- 20919/20920 கெவாடியா - சென்னை சென்டிரல் அதிவிரைவு வண்டி (வாரம் ஒரு முறை)
- 20945/20946 கெவாடியா - தில்லி ஹசரத் நிஜாமுதீன் விரைவு வண்டி
- 20947/20948 கெவாடியா - அகமதாபாத் ஜன சதாப்தி எக்ஸ்பிரஸ்
- 20949/20950 கெவாடியா - அகமதாபாத் ஜன சதாப்தி எக்ஸ்பிரஸ்
- 69201/69202 கெவாடியா - வடோதரா (பிரதாப்நகர்)
- 69203/69204 கெவாடியா - வடோதரா (பிரதாப்நகர்)
- 69205/69206 கெவாடியா - வடோதரா (பிரதாப்நகர்)
# கெவாடியா தொடருந்து நிலையம்

## இதனையும் காண்க

- ஒற்றுமைக்கான சிலை
- கெவாடியா
- சர்தார் சரோவர் அணை
- சூல்பனேஸ்வர் காட்டுயிர் காப்பகம்
# ஜெயமாலா

**ஜெயமாலா** (*Jayamala*, பிறப்பு 1955) என்பவர் ஒரு இந்திய நடிகையும், அரசியல்வாதியும் ஆவார். இவர் கர்நாடக சட்டமன்ற உறுப்பினராகவும், கர்நாடக அரசாங்கத்தில் பெண்கள் மற்றும் குழந்தைகள் மேம்பாடு, மாற்றுத் திறனாளிகள் வேலைவாய்ப்பு, மூத்த குடிமக்கள் நலன் துறையின் அமைச்சராகவும் பணியாற்றியவர். 2008 மற்றும் 2010க்கு இடையில் கர்நாடக திரைப்பட வர்த்தக சபையின் பெண் தலைவராக பணியாற்றினார். இவரது பிரபலமான கன்னட படங்களாக *பிரேமத காணிக்கே, சங்கர் குரு, அந்தா, சண்டி சாமுண்டி* உள்ளிட்ட பல படங்கள் உள்ளன. விருது பெற்ற படமான *தாய் சாஹேபா* படத்தினை தயாரித்து நடித்துள்ளார்.
# ஜெயமாலா

## தனிப்பட்ட வாழ்க்கை

ஜெயமாலா மங்களூரில் துளுவ மொழி பேசும் குடும்பத்தில் பிறந்தார். இவரது தந்தை ஜி. ஓமையா ஒரு விவசாயி, தாய் கமலம்மா, ஒரு இல்லத்தரசி. இவருக்கு ஆறு சகோதரிகளும், ஒரு சகோதரரும் உள்ளனர். பனம்பூரில் துறைமுக வேலை காரணமாக இடம்பெயர்ந்த பின்னர் இவர்கள் குடும்பம் 1963 இல் சிக்மகளூருக்கு குடிபெயர்ந்தது. கன்னடத் திரைப்பட நடிகர் டைகர் பிரபாகரை இவர் திருமணம் செய்து கொண்டார். இந்த இணையருக்கு சௌந்தர்யா என்ற மகள் உண்டு. இந்த இணையரின் மணமுறிவுக்குப் பிறகு ஒளிப்பதிவாளர் எச். எம். ராமச்சந்திராவை இரண்டாவதாக மணந்தார்.
# ஜெயமாலா

## திரைப்பட வாழ்க்கை

ஜெயமாலா முதன்மையாக கன்னடத்தில் பல திரைப்படங்களில் நடித்துள்ளார். 1980களின் முற்பகுதியில் கன்னடத் திரைப்படங்களில் மிகவும் கவர்ச்சியான கதாநாயகியாக ஜெயமாலா இருந்தார். இவர் படத்தில் ராஜ்குமாரின் கதாநாயகியாக தனது நடிப்பு வாழ்க்கையைத் தொடங்கினார், அவருடன் வெற்றிகரமான பல திரைப்படங்களில் நடித்ததுடன், கன்னடத் திரையுலகின் அனைத்து முன்னணி நாயகர்களுடன் ஜோடியாக நடித்தார். அனந்த் நாக் உடன், இவர் ஜன்ம ஜன்மதா அனுபந்தா மற்றும் பிரேமவே பாலின பெலகு. விஷ்ணுவர்தனுடன், ஹந்தகானா சஞ்சு, நாக கால பைரவா போன்ற படங்களிலும் பல நாயகர்கள் சேர்ந்து நடித்த சித்திதா சகோதராசித்திதா சகோதரா போன்ற படங்களிலும் நடித்தார். அம்பரீஷுடன் அஜித், பிரேமா மத்ஸரா மற்றும் கதீமா கல்லாரு போன்ற பல திரைப்படங்களில் கதாநாயகியாக நடித்தார். பல திரைப்படங்களில் சங்கர் நாக் உடன் இவர் ஜோடி சேர்ந்தது நடித்தார். கதாநாயகிக்கு முக்கியத்தும் தரக்கூடிய சாண்டி சாமுண்டி உட்பட வெற்றிகரமான பல படங்களில் நடித்து அதிரடி நாயகி என பெயர் பெற்றார்.  
இவரது முதல் தயாரிப்பு படமான *தாயி சாஹேபாவை* கிரிஷ் காசரவள்ளி இயக்கினார். இப்படம் தேசிய விருதை வென்றது. இப்படத்தில் நடித்ததற்காக ஜெயமாலாவுக்கு சிறப்பு ஜூரி விருது கிடைத்தது. இந்திய திரைப்படத் துறையிலிருந்து ஆய்வு செய்து முனைவர் பட்டம் பெற்ற ஒரே நடிகை என்ற பெருமையைப் பெற்று, ஜெயமாலா புதுவகையான சாதனையை நிகழ்த்தினார். இவரது ஆய்வுக்களமாக கர்நாடகத்தின் கிராமப்புற பெண்ணின் மறுவாழ்வு குறித்து இருந்தது. மேலும் இதற்காக இவர் கர்நாடகத்தில் சுற்றுப்பயணங்கள் மேற்கொண்டு பல ஆவணங்களை ஆராய்ந்து பார்த்ததாக கூறினார். பெங்களூரு பல்கலைக்கழகத்தின் முனைவர் பட்டத்தை 18 ஜனவரி 2008 அன்று முன்னாள் ஜனாதிபதி ஆ. ப. ஜெ. அப்துல் கலாம் அவர்களால் வழங்கப்பட்டது.
# ஜெயமாலா

## சர்ச்சை

'நம்பினார் கெடுவதில்லை' என்ற தமிழ்த் திரைப்படத்தின் படப்பிடிப்பின் போது சபரிமலையில் உள்ள ஐயப்பன் சிலையைத் தொட்டு வணங்கியதாக கூறியபோது இவர் ஒரு சர்ச்சையின் மையமாக ஆனார். காரணம் 10-50 வயதுடைய பெண்கள் சபரிமலை கோவிலுக்குள் நுழைய அனுமதி இல்லை என்பதால், இது இந்தியாவில் ஒரு பரபரப்பை உருவாக்கியது. மேலும் இது இந்திய ஊடகங்கள் மற்றும் நீதிமன்றங்களில் கருத்தியல் போருக்கு வழிவகுத்தது. தற்போது பாரதிய ஜனதா கட்சியின் கேரள மாநில குழு உறுப்பினராக உள்ள திரு வி ராஜேந்திரன் இவருக்கு எதிராக ராணி நீதிமன்றத்தில் மனு தாக்கல் செய்தார். தனது செயலுக்கு வருத்தம் தெரிவிப்பதாக ஜெயமாலா கூறினார். ஆனால் பக்தர்கள் கூட்டத்தினால் தான் சன்னதிக்குள் தள்ளப்பட்டதாக விளக்கம் அளித்தார். இந்த கோயிலுக்குள் கருவறை வெகு தொலைவில் உள்ளதால் தெய்வத்தின் சிலையை தொட முடியாது என்று ராஜேந்திரன் குறிப்பிட்டார். சபரிமலையின் தலைமை பூசாரியான காந்தாரு மகேஸ்வராரு நடிகையின் கூற்று கற்பனையான கருத்து என்று நிராகரித்தார்.
# ஜெயமாலா

## திரைப்படவியல்

### தமிழ்

1. *ஒரு கொடியில் இரு மலர்கள்* (1976)
1. *ஜம்பு* (1980)
1. *பாமா ருக்மணி* (1980)
1. *அன்று முதல் இன்று வரை* (1981)
1. *கடவுளின் தீர்ப்பு* (1981)
1. *கல்தூண்* (1981)
1. *அஸ்திவாரம்* (1982)
1. வள்ளியாக *கண் சிவந்தால் மண் சிவக்கும்* (1983)
1. *தலைமகன்* (1983)
1. *குவா குவா வாத்துகள்* (1984)
1. *பொழுது விடிஞ்சாச்சு* (1984)
1. *படிக்காத பண்ணையார்* (1985)
1. *நம்பினார் கெடுவதில்லை* (1986)
1. மயிலுவாக *என் பொண்டாட்டி நல்லவ* (1995)
# தடுப்பு மருந்துகள் குறித்த தவறான தகவல்கள்

**தடுப்பூசி** மற்றும் ** நோய்த்தடுப்பு தொடர்பான தவறான தகவல்கள்** (*Misinformation related to vaccination*) வெகுஜன ஊடகங்கள் மற்றும் சமூக ஊடகங்களில் வேகமாகப் பரவுகின்றன. தவறான தகவல்கள் மற்றும் சதி கோட்பாடுகளை வேண்டுமென்றே பரப்புவதில் பொது மக்களும் பிரபலங்களும் ஈடுபட்டு வருகின்றனர். தடுப்பூசி குறித்துப் பரப்பப்படும் தவறான தகவல்களால் தடுப்பூசி இட தயக்கம் பொதுமக்களிடையே ஏற்படுவதால், நோயின் தாக்கம் அதிகரிக்கின்றது. தடுப்பூசிக்கு எதிரான கருத்துக்கள் பல நூற்றாண்டுகளாக இருந்தபோதிலும், இணையம் மற்றும் சமூக ஊடகங்களின் பலம் காரணமாகச் சமீப காலத்தில் தடுப்பூசி தொடர்பான தவறான தகவல்கள் வெகு வேகமாகப் பரவுகின்றன. தடுப்பூசிகள் தொடர்பான ஆதாரமற்ற பாதுகாப்பு கவலைகள் பெரும்பாலும் இணையத்தில் அறிவியல் தகவல்களாகப் பரப்பப்படுகின்றன.
# தடுப்பு மருந்துகள் குறித்த தவறான தகவல்கள்

## நீட்டிப்பு

பொதுச் சுகாதாரத்திற்கான ராயல் சமூகம் நடத்திய ஆய்வில், 5 வயதுக்குட்பட்ட குழந்தைகளின் பெற்றோர்களில் 50% பேர் தொடர்ந்து சமூக ஊடகங்களில் தடுப்பூசி தொடர்பான தவறான தகவல்களை எதிர்கொண்டுள்ளனர். டுவீட்டர், பாட்களில் தடுப்பூசி பாதுகாப்பு தொடர்பான பல தவறான செய்திகள் காணப்படுகின்றன. தடுப்பூசிகளுக்கு ஆதரவாகத் தோன்று கருத்துக்களும் உள்ளன. இதன் மூலம் சம்மான கருத்துக்கள் உள்ளதால் தவறான சமநிலையை ஒன்று உருவாகி உள்ளது. போட்களால் உருவாக்கப்பட்ட கணக்குகள் தடுப்பூசி எதிர்ப்பு தொடர்பான தவறான செய்திகளை பேட்டாகப் பயன்படுத்துகின்றன. இத்தளங்களின் வருவாயை அதிகரிக்க இதுபோன்ற எதிர்மறையான தீம்பொருள்களை வெளிப்படுத்தவும் செய்கின்றன.  
மாற்று மருத்துவம் அல்லது சதி கோட்பாடுகளில் ஆர்வமுள்ள நபர்களைத் தடுப்பூசி எதிர்ப்பு சமூகம் பயன்படுத்துகிறது என்பதை ஆய்வு ஒன்று தெரிவிக்கின்றது. மற்றொரு ஆய்வு, சதி கோட்பாடுகளை நம்புவதற்கான ஒரு முன்னோக்கு தனிநபர்கள் தடுப்பூசி போடுவதற்கான நோக்கத்தை எதிர்மறையாகக் கணிக்கக் கண்டறியப்பட்டது.  
தடுப்பூசி தவறானத் தகவல்களை பரப்புவது நிதி மற்றும் வெகுமதி பெற வழிவகுக்கவும், சமூக ஊடகங்களில் பதிவுகள் நன்கொடைகள் அல்லது தடுப்பூசி எதிர்ப்பு காரணங்களுக்காக நிதி திரட்டவும் வழிசெய்கின்றது.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

உலக சுகாதார நிறுவனம் தடுப்பூசி தொடர்பான தவறான தகவல்களை ஐந்து தலைப்பு பகுதிகளாக வகைப்படுத்தியுள்ளது. அவையாவன: நோய் அச்சுறுத்தல் (தடுப்பூசி தடுக்கக்கூடிய நோய்கள் பாதிப்பில்லாதவை), நம்பிக்கை (தடுப்பூசிகளை நிர்வகிக்கும் சுகாதார அதிகாரிகளின் நம்பகத்தன்மையைக் கேள்விக்குட்படுத்துதல்), மாற்று முறைகள் (தடுப்பூசியை மாற்றுவதற்கான மாற்று மருந்து போன்றவை), செயல்திறன் (தடுப்பூசிகள் வேலை செய்யாது) மற்றும் பாதுகாப்பு (தடுப்பூசிகள்) நன்மைகளை விட அதிக அபாயங்கள் உள்ளன). தையோமெர்சல் உள்ளிட்ட தடுப்பூசி சேர்க்கைப் பொருட்கள் எதுவும் எவ்வித மன இறுக்கத்தையும் ஏற்படுத்தவில்லை.
- *தடுப்பூசிகள் தடுப்பினைத் தருவதற்குப் பதிலாக அதே நோயை ஏற்படுத்தும்*: தடுப்பூசிகளைப் பாதுகாப்பானதாக மாற்ற, பாக்டீரியா அல்லது திநுண்மிகள் கொல்லப்படுகின்றன அல்லது பலவீனமடையச் செய்யப்படுகின்றன. எனவே, தடுப்பூசியில் உள்ள பாக்டீரியா அல்லது தீநுண்மிகள் ஆரோக்கியமான நபரின் நோய் எதிர்ப்புச் சக்தியைத் தாக்க முடியாது.
- *தடுப்பூசிகள் தீங்கு விளைவிக்கும் பக்க விளைவுகளையும், மரணத்தையும் கூட ஏற்படுத்துகின்றன*: தடுப்பூசிகள் மிகவும் பாதுகாப்பானவை. தடுப்பூசிக்குப் பிறகு ஏற்படும் பெரும்பாலான பாதகமான நிகழ்வுகள் லேசான மற்றும் தற்காலிகமான தொண்டைப் புண் அல்லது லேசான காய்ச்சல் போன்றவை, தடுப்பூசிக்குப் பிறகு பாராசிட்டமால் எடுத்துக்கொள்வதன் மூலம் அவற்றைக் கட்டுப்படுத்தலாம்.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### தடுப்பூசிக்கு மாற்று முறைகள்

தவறான தகவல்களுக்குப் பதிலளிக்கும் வகையில், தடுப்பூசிக்கு மாற்றாகத் தனிநபர்கள் மாற்று மருந்தை நாடலாம். இந்த விவரிப்பில் நம்பிக்கை கொண்ட நபர்கள் தடுப்பூசிகளை 'நச்சு மற்றும் கலப்படம்' என்று கருதுகின்றனர், அதே நேரத்தில் மாற்று 'இயற்கை' முறைகளைப் பாதுகாப்பானதாகவும் பயனுள்ளதாகவும் பார்க்கிறார்கள். தடுப்பூசிக்கான மாற்றுத் தீர்வுகளைச் சுற்றியுள்ள சில தவறான தகவல்கள் பின்வருமாறு:  
- *தயிர் சாப்பிடுவது மனித பாப்பிலோமா தீநுண்மியினை குணப்படுத்துகிறது* :
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### இனப்படுகொலையாக தடுப்பூசி

2011ஆம் ஆண்டில் பில் கேட்ஸை கட்டாயத் தடுப்பூசியினை பயன்படுத்துவதால் பூமியைவிட்டு மக்களை 'வெளியேற்ற' பயன்படுத்தலாம் என்ற தவறான தகவல். தடுப்பூசிகள் மரபணுப் பொருளுடன் தலையிடுவதாகவும் மனித டி.என்.ஏவை மாற்றுவதாகவும் பொய்யாகக் கூறப்பட்டுள்ளன.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### தடுப்பூசி கூறுகளில் இரசாயன சேர்க்கைகள் உள்ளன

எதிர்ப்பு வேக்சர்சு தடுப்பூசிகள் உள்ள பொருட்கள், தையோமெர்சல், அலுமினியம் உடல் நலக் கோளாறுகள் காரணமாக ஏற்படுத்தும் திறன் கொண்டவை என்பதை வலியுறுத்துகின்றனர். தடுப்பூசிகளில் உள்ள தையோமெர்சல் ஒரு பாதிப்பில்லாத கூறு ஆகும். இது தொற்றின்மையைப் பராமரிக்கப் பயன்படுகிறது. இதில் எந்தவிதமான பாதகமான விளைவுகளும் இல்லை. தடுப்பூசியில் அலுமினியம் ஒரு துணைப் பொருளாகச் சேர்க்கப்பட்டுள்ளது. மேலும் அதிக அளவில் அலுமினியம் பயன்படுத்தினால் கூட குறைந்த நச்சுத்தன்மையைக் கொண்டுள்ளது. சில தடுப்பூசிகளில் சேர்க்கப்பட்டுள்ள பார்மால்டிகைடு மிகக் குறைந்த அளவில் உள்ளது மற்றும் பாதிப்பில்லாதது ஆகும்.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### தடுப்பூசிகள் அரசாங்க/மருந்து சதித்திட்டத்தின் ஒரு பகுதியாகும்

பிக் பார்மா சதி கோட்பாடு, மருந்து நிறுவனங்கள் மோசமான நோக்கங்களுக்காகவும், பொது நன்மைக்கு எதிராகவும் செயல்படுகின்றன.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### தடுப்பூசி தடுக்கக்கூடிய நோய்கள் பாதிப்பில்லாதவை

தட்டம்மை போன்ற தடுப்பூசி தடுக்கக்கூடிய நோய்கள் பாதிப்பில்லாதவை என்ற பொதுவான தவறான கருத்து உள்ளது. இருப்பினும், தட்டம்மை ஒரு தீவிர நோயாக உள்ளது. இது கடுமையான சிக்கல்களையும் மரணத்தையும் கூட ஏற்படுத்தும். அம்மை நோயிலிருந்து பாதுகாக்க ஒரே வழி தடுப்பூசி. கொரானா திநுண்மி-19 தடுப்பூசி காரணமாக மக்கள் இறந்ததாகக் கூறி தவறான தகவல்கள் பரவியுள்ளன.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### தடுப்பூசி தடுக்கக்கூடிய நோய்கள் ஒழிக்கப்பட்டுள்ளன

தடுப்பூசிகள் தடுப்பூசி மூலம் தடுக்கக்கூடிய பெரும்பாலான நோய்களைக் குறைக்க உதவியது. இருப்பினும், அவற்றில் சில இன்னும் பரவலாக உள்ளன. உலகின் சில பகுதிகளில் தொற்றுநோய்களையும் ஏற்படுத்துகின்றன. தடுப்பூசி மூலம் சமூகம் பாதுகாக்கப்படாவிட்டால், இந்த நோய் விரைவில் நாட்டிலிருந்து நாட்டிற்குப் பரவக்கூடும்.
# தடுப்பு மருந்துகள் குறித்த தவறான தகவல்கள்

## தவறான தகவல்களின் பட்டியல்

### பிற சதி கோட்பாடுகள்

சதி கோட்பாடுகள் போலியோ உண்மையில் நோய் அல்ல என்றும் இது டி.டி.டீ. நச்சு காரணமாகப் பரவுகின்றது என சமூக ஊடகங்களில் பரப்பப்பட்டன.
# தடுப்பு மருந்துகள் குறித்த தவறான தகவல்கள்

## பாதிப்பு

தவறான தகவல்களால் தூண்டப்பட்டு, தடுப்பூசி எதிர்ப்பு செயல்பாடு சமூக ஊடகங்களிலும் பல நாடுகளிலும் அண்மையில் அதிகரித்து வருகிறது.  
தடுப்பூசி தவறான தகவல்களைக் கொண்ட ஒரு வலைத்தளத்தை 5-10 நிமிடங்கள் பார்ப்பது ஒருவரின் தடுப்பூசி போடுவதற்கான நோக்கத்தைப் பாதிக்கின்றது என ஆராய்ச்சி காட்டுகிறது. சமூக ஊடகங்களில் ஒரு குழுவாக ஒழுங்கமைப்பதற்கும் தடுப்பூசி பாதுகாப்பு குறித்து பொதுவில் சந்தேகங்களை வெளியிடுவதற்கும் இடையே ஒரு குறிப்பிடத்தக்க உறவு இருப்பதாக 2020 ஆம் ஆண்டு ஆய்வில் தெரியவந்துள்ளது. தவறான தகவல்களால் தடுப்பூசி பயன்பாடு குறைந்து வருவதற்கும் தொடர்பு உள்ளது அறியப்பட்டுள்ளது.  
2003 ஆம் ஆண்டில், போலியோ தடுப்பூசிகள் குறித்துப் பரவிய வதந்திகள் நைஜீரியாவில் தடுப்பூசி இட மக்கள் காட்டிய தயக்கத்தினைத் தீவிரப்படுத்தியதுடன், மூன்று ஆண்டுகளில் நாட்டில் போலியோ நோயாளிகளின் எண்ணிக்கையை ஐந்து மடங்கு அதிகரிக்க வழிவகுத்தது.
# தடுப்பு மருந்துகள் குறித்த தவறான தகவல்கள்

## தவறான தகவலுக்கு எதிரான நடவடிக்கைகள்

அமெரிக்காவின் நோய் கட்டுப்பாட்டு மையம் மற்றும் இங்கிலாந்தின் தேசிய சுகாதார சேவை போன்ற பல அரசு நிறுவனங்கள் தடுப்பூசி தொடர்பான தவறான தகவல்களை நிவர்த்தி செய்வதற்காக வலைப்பக்கங்களை அர்ப்பணித்துள்ளன. 2020 ஆம் ஆண்டில், முகநூல் தனது தளத்தில் தடுப்பூசி எதிர்ப்பு விளம்பரங்களை இனி அனுமதிக்காது என்று அறிவித்தது. பொதுச் சுகாதார பிரச்சாரங்கள் மூலம் நோய்த்தடுப்பு விகிதங்களை அதிகரிக்கும் பொருட்டு, உலக சுகாதார அமைப்பு மற்றும் யுனிசெஃப் ஆகியவற்றின் பதிவுகளை அதிகரிக்கும் என்றும் முகநூல் கூறியது. தடுப்பூசிகளைப் பற்றிய தவறான தகவல்களைப் பரப்பும் ட்வீட்களை அகற்றவும், தடுப்பூசி குறித்த சர்ச்சைக்குரிய அல்லது ஆதாரமற்ற வதந்திகளைக் கொண்ட ட்வீட்களில் எச்சரிக்கை சிட்டைகளை வைக்கவும் பயனர்கள் தேவைப்படுவதாக டுவிட்டர் அறிவித்தது. தடுப்பூசி தொடர்பான தகவல்களைத் தேடும்போது மக்களை அதிகாரப்பூர்வ சுகாதார ஆதாரங்களுக்கு அனுப்பத் தொடங்குவதாக டிக்டாக் அறிவித்தது. கோவிட்-19 தொடர்பான தவறான தகவல்களைக் கொண்ட 700,000க்கும் மேற்பட்ட காணொளிகளை யூடியூப் அகற்றியுள்ளது, இதில் கோவிட்-19 தடுப்பூசி குறித்த தவறான தகவல்களும் அடங்கும்.  
அறிவியல் தகவல் தொடர்பாளர்கள், தடுப்பூசி தொடர்பான எதிர்மறையான கருத்துக்களை தங்கள் செல்வாக்கின் காரணமாக நேரடியாக எதிர்கொள்ள வேண்டும் என்று ஆராய்ச்சி காட்டுகிறது. தவறான தகவலை வலியுறுத்துவதைத் தவிர்ப்பதற்காகத் தடுப்பூசி தொடர்பான தவறான தகவல்களுக்கான மறுப்புகளை நேரடியாக வழங்கவேண்டும். அறிவியல் பூர்வ சான்றுகளைப் பார்வையாளர்களின் நம்பிக்கை மற்றும் மதிப்புடன் இணைக்கும் கதைகளுடன் வழங்குவது பயனுள்ளது.
# ஜெங் ஜி (உயிர்வேதியியலார்)

**ஜெங் ஜி** (*Zheng Ji*)(Chinese: 郑集) (6 மே 1900 - 29 ஜூலை 2010) என்பார் சீன ஊட்டச்சத்து நிபுணர் மற்றும் முன்னோடி உயிர்வேதியியலாளர் ஆவார். இவர் அதீத நூற்றாண்டாளர் (110 வயது) ஆவார். இவர் உலகின் மிகப் பழமையான பேராசிரியராகவும், சீனாவில் நவீன ஊட்டச்சத்து அறிவியலை நிறுவியவராகவும் புகழ் பெற்றவராவார்.
# ஜெங் ஜி (உயிர்வேதியியலார்)

## தொழில்

1924 ஆம் ஆண்டில் தென்கிழக்கு தேசிய பல்கலைக்கழகத்திற்கான நுழைவுத் தேர்வில் ஜெங் ஜி தேர்ச்சி பெற்றார் (முதலில் நாஞ்சிங் மேம்பட்ட இயல்பான பள்ளி, 1928 இல் தேசிய மத்திய பல்கலைக்கழகத்திற்கும் பின்னர் நாஞ்சிங் பல்கலைக்கழகத்திற்கும்) உயிரியல் துறையில் 1929இல் தேர்ச்சி பெற்றார். 1930ஆம் ஆண்டில் இவர் அமெரிக்கா சென்று ஓகைய்யோ மாநிலத்தில் உயிர் வேதியியல் படித்தார். இவர் யேல் மற்றும் இந்தியானா பல்கலைக்கழகத்திலும் பயின்றார். 1936இல் அவர் தனது முனைவர் பட்டத்தினைப் பெற்றார்.  
சீனாவுக்குத் திரும்பியதும், சீனாவின் அறிவியல் ஆராய்ச்சி நிறுவனத்தில் ஆராய்ச்சியாளராகப் பணியாற்றினார். இவர் மத்திய மருத்துவப் பள்ளியில் பேராசிரியராகவும் கிழக்கு சீன இராணுவ மருத்துவப் பள்ளியில் உயிர் வேதியியல் பேராசிரியர் மற்றும் துறைத் தலைவராககவும் ஒரே நேரத்தில் பணியாற்றினார். எண் 4 ராணுவ மருத்துவக் கல்லூரியில் பேராசிரியராகவும் உயிரியல் பேராசிரியர் மற்றும் நாஞ்சிங் மருத்துவப் பள்ளியில் உயிர்வேதியியல் கற்பித்தல் மற்றும் ஆராய்ச்சித் துறையின் தலைவராகவும் பணியாற்றினார்.  
1945ஆம் ஆண்டில், மத்திய மருத்துவப் பள்ளியில், பட்டதாரி மாணவர்களுக்கு பயிற்சி அளிக்க ஒரு உயிர் வேதியியல் ஆராய்ச்சி நிறுவனத்தை நிறுவினார். பட்டதாரி மாணவர்களுக்கு உயிர் வேதியியலைக் கற்பிக்கும் சீனாவின் முதல் முறையான அமைப்பு இதுவாகும். இந்நிறுவனம் பல்வேறு துறைகளில் பணியாற்றிய ஏராளமான மாணவர்களுக்கு பயிற்சி அளித்தது. தனது 70 வயதைத் கடந்த நிலையில் இவர் முதுமையின் உயிர் வேதியியல் குறித்துப் படிக்கத் தொடங்கினார். வளர்சிதை மாற்ற ஏற்றத்தாழ்வு பற்றிய ஒரு கோட்பாட்டை முன்வைத்து, சீனாவில் வயதான உயிர் வேதியியலின் அடிப்படையை உருவாக்கினார்.  
இவர் சீன ஊட்டச்சத்து சங்கம் மற்றும் உயிர் வேதியியல் சங்கத்தை நிறுவுவதில் பங்கேற்றார். இவர் மத்திய பல்கலைக்கழக பேராசிரியர்கள் சங்கத்தின் கடந்த காலத் தலைவராகவும், சீன ஊட்டச்சத்து சங்கத்தின் முதல் குழுத் தலைவராகவும் இருந்தார்.  
மே 2010இல் ஜெங் ஜி 110 வயதை எட்டினார். அந்த நேரத்தில் உலகின் மிக வயதான பேராசிரியர் இவர் என்று கூறப்பட்டது. இவர் தனது வாழ்க்கையின் பெரும்பகுதியை நாஞ்சிங் பல்கலைக்கழகத்தின் மருத்துவப் பள்ளி மற்றும் உயிரியல் துறையில் கழித்தார். இவர் 29 ஜூலை 2010 அன்று இறந்தார்.
# சுபாஷ் அகர்வால்

**சுபாஷ் அகர்வால்** (Suresh Agarwal) ஒரு இந்திய தொழில்முறை வீரர் மற்றும் ஆங்கில பில்லியர்ட்ஸ் மற்றும் மேடைக்கோற்பந்தாட்டம் பயிற்சியாளர் ஆவார். இந்தியாவின் தேசிய மேடைக்கோற்பந்தாட்ட வாகையாளர் ஆவார். அவர் 1983 ஆம் ஆண்டு அமெச்சூர் ஐபிஎஸ்எஃப் உலக பில்லியர்ட்ஸ் வாகையாளர் போட்டியில் இரண்டாம் இடத்தைப் பிடித்தார். மைக்கேல் ஃபெரீரா 2744 &ndash; 3933 உடன் தோற்றார். 1995 ஆம் ஆண்டில் அவர் இங்கிலாந்து வாகையாளர் இறுதிப் போட்டியில் பீட்டர் கில்கிறிஸ்டை தோற்கடித்தார், இங்கிலாந்தில் நடைபெற்ற தரவரிசை நிகழ்வில் வென்ற முதல் இந்திய தேசிய வீரர் என்ற பெருமையைப் பெற்றார். ( ப 184 ) அவர் 1983 ஆம் ஆண்டில் மதிப்புமிக்க அர்ஜுனா விருதைப் பெற்றார், அகர்வால் இந்திய தேசிய பில்லியர்ட்ஸ் அணியின் பயிற்சியாளராக பங்கஜ் அத்வானியுடன் பணியாற்றினார். அவர் மறைந்த உலக அமெச்சூர் மேடைக்கோற்பந்தாட்ட சாம்பியன் ஓம் அகர்வாலின் சகோதரர், மற்றும் ஆங்கிலோ-இந்திய வாகையாளரான வில்சன் ஜோன்ஸின் பாதுகாவலர் ஆவார். அகர்வாலின் குடும்பப் பெயர் சில நேரங்களில் "அக்ரவால்" என்று தவறாக எழுதப்படுகிறது.
# அம்பிலி

**அம்பிலி** (Ambili) (மலையாளம்:അമ്പിളി) 1970 மற்றும் 1980 களில் மலையாள சினிமாவில் ஓர் இந்திய திரைப்படப் பாடகி ஆவார். 800 படங்களில் 3000 க்கும் மேற்பட்ட பாடல்களைப் பாடியுள்ளார். அவர் தமிழ், இந்தி மற்றும் வங்க மொழிகளில் பாடியுள்ளார். அவரது பிரபலமான பாடல்கள் "தேடி வரம் கண்ணுகலில்", "ஓஞ்சலா, ஒன்ஜாலா", "ஸ்வர்ணமலகல்", "மயல்லே ராக மஜவில்லே" மற்றும் "குருவாயூரப்பாண்டே திருவம்ருத்தேத்தினு".
# அம்பிலி

## தனிப்பட்ட வாழ்க்கை

அம்பிலி என்று அழைக்கப்படும் பத்மஜா தம்பி, திருவனந்தபுரத்தில் ஆர்.சி.தம்பி மற்றும் சுகுமாரிக்கு ஐந்து குழந்தைகளில் இளையவராகப் பிறந்தார். அவரது தந்தை ஒரு இராணுவ அதிகாரியாக இருந்தார், பின்னர் அவர் ஆசிரியராகவும், அவரது தாய் ஒரு பாடகியாகவும் இருந்தனர். இவருக்கு மூன்று சகோதரர்களும் ஒரு சகோதரியும் உள்ளனர். இவர் தனது கல்வியை பாத்திமா கல்லூரி மற்றும் டெல்லி பல்கலைக்கழகத்தில் பெற்றார். இவர் திரு வி. தட்சிணா மூர்த்தியிடமிருந்து இசை கற்றுக்கொண்டார். இவரது முதல் பாடல் 1970 இல் *சபரிமலை ஸ்ரீ தர்மசாஸ்தா* திரைப்படத்தின் "கரக்ரே வாசதே". மலையாளத் திரைப்பட இயக்குனரான கே. ஜி. ராஜசேகரனை திருமணம் செய்து கொண்டார். இவர்களுக்கு ராகவேந்திரன் என்ற மகனும், ரஞ்சினி என்ற மகளும் உள்ளனர். இவர் தனது சொந்த இசைக்*குழுவான மாயாம்புவைத்* தொடங்கினார், மேலும் மேடை நிகழ்ச்சிகள் மற்றும் இசைத்தொகுப்புகளுக்காக பாடல்களைப் பாடினார். கேரள தேவசம் வாரியத்திடமிருந்து *கலா ரத்னம்* என்ற பட்டத்தையும் மற்றும் சிறந்த பாடகர் விருதையும் பெற்றார். இவர் தற்போது குடும்பத்துடன் சென்னையில் வசிக்கிறார். இவர் 2017 ஆம் ஆண்டில் குளோபல் என்எஸ்எஸ் (நாயர் சர்வீஸ் சொசைட்டி) விருதைப் பெற்றவர்.
# நைனா பால்சவர்

**நைனா பால்சவர் அகமது** (Naina Balsaver) (பிறப்பு 1959) ஒரு இந்திய நடிகை, விளம்பரத் தாரகை மற்றும் பெமினா இந்திய அழகிப் பட்டம் 1976 வென்றவர் ஆவார்.
# நைனா பால்சவர்

## ஆரம்பகால வாழ்க்கை மற்றும் போட்டி

நைனா பால்சவர் உத்தரபிரதேசத்தில் பிறந்தார். 1976 ஆம் ஆண்டில் அவர் ஃபெமினா இந்திய அழகிப் போட்டியில் போட்டியிட்டு இறுதியில் விரும்பத்தக்க கிரீடத்தை வென்றார். பிரபஞ்ச அழகிப் போட்டி 1976 மற்றும் உலக அழகிப் போட்டி 1976 ஆகிய போட்டிகளில் இந்தியாவை பிரதிநிதித்துவப்படுத்த அவர் நியமிக்கப்பட்டார். இருப்பினும், 1976 ஆம் ஆண்டு உலக அழகிப் போட்டியில் அவர் போட்டியிடவில்லை, ஏனெனில் இரண்டு தென்னாப்பிரிக்க போட்டியாளர்கள் - ஒரு வெள்ளை மற்றும் ஒரு கருப்பு - இனப் பிரிவினையின் நிறவெறி கொள்கைக்கு இணங்க இந்தப் போட்டியில் அவர் பங்கு பெறும் வாய்ப்பு இல்லாது போனது. ஆனால், அதே ஆண்டு, அவர் பிரபஞ்ச அழகிப் போட்டியில் பங்கேற்றார், ஆனால், வெற்றியாளர் இடங்களை அவரால் பெற இயலவில்லை.  
ஃபெமினா இந்திய பிரபஞ்ச அழகிப் பட்டம், மற்றும் ஃபெமினா இந்தியா உலக அழகிப் பட்டங்களை சுமந்த ஒரே ஃபெமினா இந்திய அழகிப் போட்டி வெற்றியாளர் ஆவார்.
# நைனா பால்சவர்

## தொழில்

இவர் பாலிவுட் படங்களில் நடித்தார். இவர் தொலைக்காட்சி நிகழ்ச்சிகளான சோப் ஓபரா, *மன்சில்* ஆகியவற்றில் நடித்தார் . அவர் என்.டி திவாரிக்கு எதிராக பகுஜன் சமாஜ் கட்சி சார்பில் போட்டியிட்டார், ஆனால் தேர்தலில் தோல்வியடைந்தார்.  
இவர் நகை வடிவமைப்பாளரும் ஆவார்.
# நைனா பால்சவர்

## தனிப்பட்ட வாழ்க்கை

அவர் இரண்டு முறை திருமணம் செய்து கொண்டார், முதலில் அவர் 19 வயதிலும். பின்னர் அரசியல்வாதியும், நிலங்களைப் பிரபலப்படுத்தி அவற்றை விற்பனை செய்யும் தொழில்முனைவருமான அக்பர் அகமதுவை மணந்தார். அவரது முதல் கணவரின் பெயர் ரியாஸ் இஸ்மாயில் ஆகும்.
# பாபா கணவாய்

**பாபா கணவாய்** (Bhaba Pass) அல்லது பாவா கணவாய் எனவும் அழைக்கப்படும் ஒரு கணவாயானது 4890 மீட்டர் (16043 அடி) உயரத்தில், வட இந்திய மாநிலமான இமாச்சல பிரதேசத்தில் அமைந்துள்ளது . இது கின்னெளர் மாவட்டத்தில் அமைந்துள்ளது.  
கின்னெளர் பகுதியில் உள்ள பசுமையும் வளமும் நிறைந்த பாபா பள்ளத்தாக்கை ஸ்பிதி பக்கத்தில் ஊசிப் பள்ளத்தாக்குடன் இணைக்கிறது.
# பாபா கணவாய்

## கண்ணோட்டம்

தேசிய நெடுஞ்சாலை 22 ஆனது சட்லெஜ் ஆற்றிற்கு இணையாக கட்காவ்ன் மற்றும் காப்னு ஆகியவற்றிற்கு இட்டுச் செல்லும் ஒரு குறுகிய சாலை வழியைக் கொடுக்கிறது. கட்காவ்ன் மற்றும் காஃப்னு ஆகியவை இமாச்சலத்தின் மிக அழகான மலையேற்றப் பாதைகளில் ஒன்றான பாபா மலையேற்றத்திற்கான தளமாகும். ஸ்பிதியில் உள்ள ஊசிப் பள்ளத்தாக்குக்குள் நுழைவதற்கு 4890 மீட்டர் உயரத்தில் பனிப்பாறைகள் பொதிந்த நீரோடையான பாபா நதியைத் தாண்டி பாபா கணவாயை நோக்கி மிதமான ஏறுதல் ஒரு சவாலான சாகசமாகும். பாபா கணவாயிலிருந்து மேற்கில் மற்றொரு மலையேற்றம் குலுவின் பார்வதி பள்ளத்தாக்கினுக்குள் செல்கிறது.
# பாபா கணவாய்

## தூரம்

- டெல்லி : 545கி.மீ. (339 மைல்கள்)
- சிம்லா : 203கி.மீ. (126மைல்கள்)
- சண்டிகர் : 315கி.மீ. (196மைல்கள்)
# நமது மக்கள் கட்சி

**நமது மக்கள் கட்சி** (ந.ம.க.) என்பது இந்தியத் தேர்தல் ஆணையத்தில் 2001ஆம் ஆண்டு பதிவு செய்ய பட்ட தமிழக அரசியல் கட்சி ஆகும்.
# நமது மக்கள் கட்சி

## கொள்கை

சமூக நீதி, சமத்துவம், செயலாக்கம் என்ற கொள்கையின் அடிப்படையில் ஏழை எளிய ஒடுக்கப்பட்ட மக்களின் உயர்வுக்காக பாடுபடுவதும் மனித நேயத்தை பேணி வளர்ப்பதும் இக்கட்சியின் கொள்கையாகும்.
நமது மக்கள் கட்சி தமிழ் நாடு முத்தரையர் சங்கதின் வாயிலாக உருவானது. எனினும் இந்த கட்சி அனைத்து ஒடுக்கப்பட்ட சமுதாயத்தை சேர்ந்த ஏழை எளிய மற்றும் நடுத்தர மக்களின் வளர்ச்சிக்காகவும் உரிமைக்காகவும் பாடுபடுகின்றது.
# நமது மக்கள் கட்சி

## தேர்தல் செயல்பாடு

நாடாளுமன்ற மக்களவை தேர்தலில் நமது மக்கள் கட்சியின் போட்டியிட்ட தொகுதிகள்
- வேலூர் மக்களவைத் தொகுதி - இ.அ.ஏகாம்பரம் (2009)
- தஞ்சாவூர் மக்களவைத் தொகுதி - எஸ்.மும்மூர்த்தி (2014)
- வேலூர் மக்களவைத் தொகுதி - இ.எம்.கேசவன் (2014)  
தமிழ்நாடு சட்ட மன்ற தேர்தலில் நமது மக்கள் கட்சி போட்டியிட்ட தொகுதிகள்
- விராலிமலை தொகுதி - மூ.சரவண தேவா (2016)
- மணச்சநல்லூர் தொகுதி - வீ .பார்த்தீபன் (2016)
- முசிறி தொகுதி - செல்லப்பெருமாள் (2016)
- காரைக்குடி தொகுதி -ஆர்.ராஜ்குமார் (2016)
- அணைக்கட்டு தொகுதி- ஆர்.ஸ்ரீனிவாசன் (2016)
# செலஸ்டியா

**செலஸ்டியா** (Celestia) என்பது கிறிஸ் லாரல் என்பவரால் உருவாக்கப்பட்ட முப்பரிமாண வானியல் செய் நிரலாகும் . இது பயனர்களை தோற்ற மெய்ம்மை மூலமாக பிரபஞ்சத்தில் பயணிப்பது போன்ற உணர்வினை ஏற்படுத்துகிறது. *ஓப்பன் ஜிஎல்லைப்* பயன்படுத்தி பொருட்களைத் தோன்றச் செய்கிறது.  
இது குனு பொது பொது உரிமத்தின் கீழ் வெளியிடப்பட்ட இலவச மற்றும் திறந்த மூல மென்பொருள் ஆகும். இது அமிகா ஓஎஸ்4,லினக்சு, மேக் ஓஎஸ், மைக்ரோசாப்ட் விண்டோசு, ஐஓஎஸ், மற்றும் ஆண்ட்ராய்டு போன்ற தளங்களில் கிடைக்கிறது.  
செலஸ்டியாவின் பதிப்புகளை மேம்படுத்துவது 2013 இல் நிறுத்தப்பட்டது. 2011 இல் இதன் இறுதி பதிப்பு வெளியிடப்பட்டது. இதன் மேம்பாட்டுக் குழுவினர் *Celestia.sci எனும்* அண்டவியல் காட்சிப்படுத்தல் வேலையில் ஈடுபட்டனர். 2016 இன் பிற்பகுதியில், மீண்டும் இதனை மேம்படுத்தும் பணிகள் தொடங்கின. 2020 ஆம் ஆண்டு நிலவரப்படி, பதிப்பு 1.7.0 இன் பீட்டா சோதனை உருவாக்கங்கள் கிடைக்கின்றன, மேலும் இதன் வழுகளைக் களைந்து 1.6.2. எனும் பதிப்பு வெளியிடப்பட்டது.  
இதனை கட்டற்ற மென்பொருள் வலைத்தளங்களிலிருந்து பதிவிறக்கம் செய்ய இயலும் . 2001 மற்றும் மே 2017 க்கு இடையில், முன்னாள் மத்திய விநியோக தளமான சோர்சுஃபோர்ச் இந்த மென்பொருள் சுமார் 12 மில்லியன் முறை பதிவிறக்கம் செய்யப்பட்டதாகக் கூறியது.
# செலஸ்டியா

## செயல்பாடுகள்

செலஸ்டியா 118,322 நட்சத்திரங்களின் ஐரோப்பிய விண்மீனாய்வுச் செயற்கைக் கோள் பட்டியலையும் காட்டுகிறது. கதிரவ மறைப்பு ,நிலவு மறைப்பு ,சுற்று வட்டப் பாதைகள் ,கோள் (உள்ளிட்ட புறக்கோள் ,) குறுங்கோள், இயற்கைத் துணைக்கோள், சிறுகோள், வால்வெள்ளி, செயற்கைக்கோள்கள், மற்றும் விண்கலம் . போன்றவற்றைக் காட்ட செலஸ்டியா VSOP87 எனும் கோட்பாட்டினைப் பயன்படுத்துகிறது.
# சமிலோ

**சமிலோ** (Chamilo) ஒரு கட்டற்ற மென்பொருள் ( குனூ உரிமத்தின் கீழ்) ஆகும். மின் கற்றல் மற்றும் உள்ளடக்க மேலாண்மை அமைப்பான இது உலகளவில் கல்வி மற்றும் அறிவுப் பகிர்விற்கான அணுகலை மேம்படுத்துவதை நோக்கமாகக் கொண்டுள்ளது. இது சமிலோ சங்கத்தால் நிர்வகிக்கப்படுகிறது, இந்த அமைப்பு மென்பொருளை மேம்படுத்துதல், தெளிவான தகவல்தொடர்பு அலைவரிசைகளைப் பராமரித்தல் மற்றும் சேவை வழங்குநர்கள் மற்றும் மென்பொருள் பங்களிப்பாளர்களுக்கான வலையமைப்பை உருவாக்குதல் உள்ளிட்ட குறிக்கோள்களைக் கொண்டுள்ளது.  
சமிலோ திட்டம் அதன் மென்பொருளை இலவசமாக விநியோகிப்பதன் மூலம், குறைந்த செலவில் தரமான கல்வி கிடைப்பதனையும் ,மூன்றாவது உலக நாடுகளின் சாதனங்களின் பெயர்வுத்திறனுக்கான இடைமுகத்தை மேம்படுத்துதல் மற்றும் இலவசமாக வழங்குதல் பொது மின் கற்றல் வளாகத்தை அணுகுதல் ஆகியனவற்றை உறுதி செய்வதை நோக்கமாகக் கொண்டுள்ளது,
# சமிலோ

## சாமிலோ எல்.எம்.எஸ்ஸின் முக்கிய அம்சங்கள்

- படிப்புகள், பயனர்கள் மற்றும் பயிற்சி சுழற்சிகள் (தொலைவிலிருந்து நிர்வகிக்க SOAP வலை சேவைகள் உட்பட)
- கற்றலுக்கான சமூக வலைப்பின்னல்
- *SCORM* 1.2 பொருந்தக்கூடிய தன்மை மற்றும் நிர்வகிக்கும் கருவி
- எல்.டி.ஐ 1.1 ஆதரவு
- பல நிறுவன முறை (மத்திய மேலாண்மை தளத்துடன்)
- நேர கட்டுப்பாட்டு தேர்வுகள்
- சர்வதேச எழுத்துக்கள் (யுடிஎஃப் -8)
- தானியங்கு முறையில் சான்றிதழ்களை தோன்றச் செய்தல்
- பயனர்களின் முன்னேற்றத்தைக் கண்காணித்தல்
- *மொஸில்லா ஓபன் பேட்ஜ்களுடன்* ஒருங்கிணைந்த திறன் அடிப்படையிலான பயிற்சி (சிபிடி)
- பல நேர மண்டலங்கள்
- ஒரே தளம் மற்றும் வழகி மூலமாக சுமார் 700,000 க்கும் அதிகமான பயனர்களுக்கு ஆதரவு அளித்தல்
# ஜவஹர் நவோதயா வித்யாலயா, மாகே

**ஜவஹர் நவோதயா வித்யாலயா, மாகே** (*Jawahar Navodaya Vidyalaya, Mahe*) அல்லது உள்ளூர் பகுதிகளில் **ஜெ.என்.வி. பந்தகால்** என்பது புதுச்சேரி ஒன்றிய பகுதியான மாகே மாவட்டத்தில் உள்ள மத்திய அரசின் உறைவிட இருபாலர் கல்வி நிறுவனம் ஆகும். நவோதயா வித்யாலயாக்கள் இந்திய மனிதவள மேம்பாட்டு அமைச்சினால் நிதியளிக்கப்படும் தன்னாட்சி அமைப்பான நவோதயா வித்யாலயா சுமிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன. மாகே மாவட்டம் கேரள மாநிலத்திற்குள் அமைந்துள்ளது. இது&nbsp;புதுச்சேரி ஒன்றிய பிரதேச தலைமையகம் அமைந்துள்ள புதுச்சேரியிலிருந்து 615 கிலோ மீட்டர் தொலைவில் உள்ளது.
# ஜவஹர் நவோதயா வித்யாலயா, மாகே

## வரலாறு

இந்த பள்ளி 1988இல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா சமிதியின் ஐதராபாத்து மண்டல அலுவலகத்தால் நிர்வகிக்கப்பட்டுக் கண்காணிக்கப்படுகிறது.
# ஜவஹர் நவோதயா வித்யாலயா, மாகே

## சேர்க்கை

நவோதயா வித்யாலயா ஸ்மிட்டி நடத்தும் நாடு தழுவிய தேர்வு தேர்வின் மூலம் ஆறாம் வகுப்பு அளவில் ஜே.என்.வி மாகேவுக்கு சேர்க்கை அனுமதி வழங்கப்படுகிறது. தேர்வு பற்றிய தகவல்கள் ஜே.என்.வி மாகேவின் வித்யாலியா மேலாண்மைக் குழுவின் தலைவரான மாகே மாவட்ட ஆட்சித் தலைவர் அலுவலகத்தால் மாவட்டத்தில் விளம்பரம் செய்யப்படும்.
# ஜவஹர் நவோதயா வித்யாலயா, மாகே

## இணைவு

ஜே.என்.வி மாகே நடுவண் இடைநிலைக் கல்வி வாரியத்துடன் இணைப்பு எண் 2940003 உடன் இணைக்கப்பட்டுள்ளது.
# ஜவஹர் நவோதயா வித்யாலயா, புதுச்சேரி

**ஜவஹர் நவோதயா வித்யாலயா, புதுச்சேரி** அல்லது உள்ளூரில் ஜெ.என்.வி. காலாபேட்டை எனப்படுவது உறைவிட இருபாலர் பள்ளியாகும். இது இந்தியாவின் புதுச்சேரி ஒன்றியத்தில் புதுச்சேரி மாவட்டத்தில் உள்ள நடுவண் அரசின் கல்வி நிறுவனமாகும். நவோதயா வித்யாலயாக்கள் இந்திய மனிதவள மேம்பாட்டு அமைச்சகத்தின் நிதி உதவியின் கீழ் நடத்தப்படும் ஒரு தன்னாட்சி அமைப்பாகும். இது நவோதயா வித்யாலயா ஸ்மிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன.
# ஜவஹர் நவோதயா வித்யாலயா, புதுச்சேரி

## வரலாறு

இந்த பள்ளி 1986இல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு நிறுவனமாகும். இந்த பள்ளி நவோதயா வித்யாலயா ஸ்மிதியின் ஹைதராபாத் பகுதி அலுவலகத்தால் நிர்வகிக்கப்பட்டுக் கண்காணிக்கப்படுகிறது.
# ஜவஹர் நவோதயா வித்யாலயா, புதுச்சேரி

## சேர்க்கை

ஆறாம் வகுப்பு முதல் மாணவர் சேர்க்கை ஜே.என்.வி புதுச்சேரியில் நவோதயா வித்யாலயா ஸ்மிட்டி நடத்தும் தேர்வின் மூலம் (ஜே.என்.வி.எஸ்.டி) நடைபெறுகிறது. வித்யல்யா மேலாண்மைக் குழுவின் (வி.எம்.சி) தலைவரான புதுச்சேரி மாவட்ட ஆட்சித்தலைவர் அலுவலகத்தால் தேர்வு குறித்த தகவல்கள் மாவட்டத்தில் விளம்பரம் செய்யப்படும்.
# ஜவஹர் நவோதயா வித்யாலயா, புதுச்சேரி

## இணைப்பு

ஜே.என்.வி புதுச்சேரி நடுவண் இடைநிலைக் கல்வி வாரியத்துடன் இணைப்பு எண் 2940001 உடன் இணைக்கப்பட்டுள்ளது.
# விக்கிப்பீடியா:Statistics/weekly/17-Jan-2021